Source: http://docplayer.fi/3470400-Piilevayhteisot-jokivesien-ekologisen-tilan-luokittelussa-ja-seurannassa-menetelmaohjeet.html
Timestamp: 2017-08-17 06:55:26+00:00
Document Index: 14642965

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Piileväyhteisöt jokivesien ekologisen tilan luokittelussa ja seurannassa menetelmäohjeet - PDF
Download "Piileväyhteisöt jokivesien ekologisen tilan luokittelussa ja seurannassa menetelmäohjeet"
1 YMPÄRISTÖOPAS Piileväyhteisöt jokivesien ekologisen tilan luokittelussa ja seurannassa menetelmäohjeet Pertti Eloranta, Satu Maaria Karjalainen ja Kari-Matti Vuori Pohjois-Pohjanmaan ympäristökeskus
3 YMPÄRISTÖOPAS 2007 Piileväyhteisöt jokivesien ekologisen tilan luokittelussa ja seurannassa menetelmäohjeet Pertti Eloranta, Satu Maaria Karjalainen ja Kari-Matti Vuori Oulu 2007 POHJOIS-POHJANMAAN YMPÄRISTÖKESKUS
4 YMPÄRISTÖOPAS 2007 Pohjois-Pohjanmaan ympäristökeskus Taitto: Graafinen suunnittelu Gasworks Oy Kansikuva: Liisa Kantola Sisäsivujen kuvat: Liisa Kantola, Satu Maaria Karjalainen Julkaisu on saatavana myös internetistä: Painotupa ky, Oulu 2007 ISBN (nid.) ISBN (PDF) ISSN (pain.) ISSN X (verkkoj.)
5 ALKUSANAT Piilevämenetelmä mahdollisena seurantamenetelmänä jokivesissä on noussut voimakkaasti esille vesipolitiikan puitedirektiivin edellyttämän biologisen seurannan suunnittelun myötä. Piilevätutkimusta on tehty vuosikymmenten ajan yliopistoissa. Myös ympäristöhallinnossa ja velvoitetarkkailussa piilevämenetelmien käyttö on viimeisen kymmenen vuoden aikana yleistynyt. Suomessa on monen muun Euroopan maan tavoin pyrkimyksenä soveltaa piilevämenetelmää jokien ekologisen tilan luokittelussa. Tämä julkaisu onkin syntynyt tarpeesta saada koottua yhteen olemassa oleva tieto ja käytäntö sekä tehdä menetelmää entistä paremmin tunnetuksi Suomessa. Erityisesti on haluttu huomioida menetelmän käyttäjien tietotarpeet käytännön työskentelyn helpottamiseksi. Tämän julkaisun toteuttamisen ovat mahdollistaneet ympäristöministeriön rahoitus sekä projektissa mukana olleet tahot. Ohjeistusta ovat myös kommentoineet lukuisat asiantuntijat. Heille kaikille lämpimät kiitoksemme. Oulussa Pertti Eloranta, Satu Maaria Karjalainen ja Kari-Matti Vuori
6 4 Ympäristöopas 2007
7 SISÄLLYS Alkusanat Johdanto Pohjalevät Pohjalevien ekologiasta Valo Veden virtaus Ravinteet ph Helposti hajoavat orgaaniset aineet Kiintoaine Humus Kasvualusta Pohjaeläimet laiduntavat pohjaleviä Piileväyhteisöjen habitaatit Piilevät veden laadun ilmentäjinä Piilevämenetelmän periaate Menetelmän käyttökohteet Piilevien rakenne ja taksonomia Piilevät ilmentävät ohivirtaavan veden laatua Piileväanalyysin ongelmat Indikaattorilajit Menetelmät piileväaineiston analysointiin Omnidia-tietokannan esittely Saprobialuokittelu ja piileväindeksit IPS GDI TDI Muut indeksit Ekologiset jakaumat Muita menetelmiä Vesipolitiikan puitedirektiivi ja piilevät Tyypittely Luokittelu Piilevämenetelmä vpd:n mukaisena seurantamenetelmänä Soveltuvuus Suomen jokivesiin Menetelmän kustannustehokkuus...28 Ympäristöopas
8 7 Ohjeita piilevänäytteenottoon Standardit Näytteenoton ajoitus Näytteenotossa huomioitavia seikkoja Näytepaikan valinta Ohjeita näytteiden ottamiseksi kiviltä Ohjeita näytteiden ottamiseksi kasveilta Ohjeita näytteiden ottamiseksi sedimentin pinnalta Piilevänäytteen säilöminen Näytteenottopaikan kuvaus Näytteenotossa tarvittavat tarvikkeet Piilevänäytteestä preparaatiksi Preparaatin valmistuksen päävaiheet Piilevien puhdistus Piileväpreparaatin valmistus Tarvittavat välineet Välineiden puhdistus Näytetietojen kirjaus Preparaatin valmistus Preparaatin laadun tarkistus Piilevänäytteen ja -preparaatin säilytys Piilevänäytteen mikroskopointi Määritystulosten vienti omnidia-tietokantaan ja piileväaineiston analysointi Johtopäätökset...45 Lähteet...46 Liite Liite Liite Liite Kuvailulehti...57 Documentation page Ympäristöopas 2007
9 1 Johdanto Pohjalevästöön eli fytobentokseen kuuluu leviä seuraavista leväryhmistä: piilevät, sinilevät (syanoprokaryootit, syanobakteerit), viherlevät, yhtymälevät, kultalevät (Hydrurus), keltalevät ja punalevät. Nämä pohjalevät kasvavat joko alustaansa kiinnittyneinä tai irrallaan sen päällä. Leviä, jotka kasvavat kasvien läheisyydessä, mutta eivät kiinnity niiden pintaan sanotaan metafyyttisiksi leviksi. Kovilla kasvualustoilla (kivi, puu, kasvi) kiinnittyneinä kasvavia leviä kutsutaan perifyyttisiksi. Siten varsinaista perifytonia esiintyy lähinnä kivien (epiliton) ja kasvien pinnoilla (epifyton), mutta myös muilla vedessä olevilla alustoilla, kuten veneiden pohjissa ja upoksissa olevilla puupinnoilla ja muilla rakenteilla. Sedimentin (epipelon) ja hiekan (epipsammon) pinnalla olevat eliöstöt kuuluvat pohjaleväyhteisöihin, mutta eivät varsinaiseen perifytonlevästöön. Pohjalevästöä on Suomessa käytetty veden laadun arvioinnissa 1970-luvulta lähtien velvoitetarkkailujen perifytontutkimuksissa sekä järviettä jokivesissä. Niissä on analysoitu keinotekoisille alustoille (esim. kaakeli, pleksimuovilevy, diakehykseen asetettu suodatinpaperi) muodostuneen leväyhteisön klorofyllipitoisuus, haihdutusjäännös eli kuivamassa sekä hehkutushäviö eli orgaaninen aines. Perifytonista mikroskooppiset pohjalevät sopivat hyvin virtaavien vesien laadun seurantaan. Pohjalle kiinnittyneet levät ottavat ravinteensa suoraan ympäröivästä vedestä ja näin ollen ne ovat herkkiä veden laadussa tapahtuville muutoksille. Jokien pohjalla kasvavista levistä piilevät (Diatomophyceae) soveltuvat erityisen hyvin vesien tilan seurantaan. Tunnettujen piilevätaksonien kokonaismäärä makeissa vesissä on noin piilevätaksonia (Eloranta 2000). Piileviä on perinteisesti käytetty etenkin paleolimnologisissa tutkimuksissa, mikä edellyttää hyvää lajien ekologisten vaatimusten tuntemusta. Tutkimustiedon runsauden ansiosta monien piilevälajien ekologia tunnetaankin poikkeuksellisen hyvin. Piilevälajiston keskinäiset määräsuhteet muuttuvat vuodenaikojen mukaan, mutta selviä muutoksia piileväyhteisöön aiheuttavat erityisesti veden laadun vaihtelut ja toisaalta kunkin vuodenajan lajisto kertoo myös veden laadusta. Suomessa on 1990-luvulta lähtien selvitetty Keski-Euroopassa kehitetyn virtavesien seurantaan tarkoitetun piileväyhteisöanalyysin soveltuvuutta pohjoisiin jokivesiin. Menetelmän soveltuvuutta on testattu lukuisissa erityyppisissä ja eri kokoluokan virtavesissä (Eloranta 1995, 1999; Eloranta ja Andersson 1998; Eloranta ja Kwandrans 1999; Eloranta ja Soininen 2002; Miettinen 2003, 2004; Niemelä ym. 2000, 2004a, 2004b; Soininen 2004) etelärannikolta Lapin jokivesiin asti. Menetelmää on myös käytetty useissa velvoitetarkkailussa 1990-luvulta alkaen (mm. Eloranta ja Kwandrans 2003, 2006) sekä kaupunkipurojen veden laadun tarkastelussa (Risco ja Pellikka 2002). Ranskalainen vesitoimisto, Agence de l Eau Artois-Picardie, aloitti ensimmäisenä piilevien laajempimittaisen käytön jokivesien laadun arvioinnissa 1990-luvun alussa (Niemelä ym. 2000). Menetelmän avuksi kehiteltiin Omnidia-tietokanta, johon kerättiin suuri määrä piilevälajeja ja luotiin ohjelmisto piileväindeksien laskemiseksi (Lecointe ym. 1993). Sen avulla voidaan käsitellä suuria piileväaineistoja nopeasti ja helposti. Tietokantaa on täydennetty useaan otteeseen lisäämällä siihen mm. piilevälajeja ja -indeksejä. Ympäristöopas
10 2 Pohjalevät Tässä luvussa on käytetty lähteinä seuraavia julkaisuja: Eloranta, P. 2004a. Perifytonmääritys luonnonalustoilta. Julk.: Ruoppa, M. & Heinonen, P. (toim.). Suomessa käytetyt biologiset vesitutkimusmenetelmät. Suomen ympäristökeskus, Helsinki. Suomen ympäristö 682. s Niemelä, P., Ylitolonen, A. & Heikkinen, K Pilottikoe piileväyhteisönanalyysin soveltuvuudesta boreaalisiin jokivesiin. 24 s. (käsikirjoitus) Niemelä, P., Lehtonen, R., Ylitolonen, A. & Heikkinen, K. 2004b. Pohjoisten virtavesien erityispiirteiden vaikutus epiliittisiin piileväyhteisöihin merkitykset vedenlaadun seurantaan. 20 s. (käsikirjoitus) Niemelä, P., Soininen, J. & Eloranta, P (Päivitetty). Pohjalevät. > RiverLife-jokitietopaketti > Mitä joki on? > Pohjalevät. [Viitattu ] 2.1 Pohjalevien ekologiasta Pohjan kaikki leväyhteisöt ovat tyypillisiä perustuottajia, joten niiden esiintyminen kytkeytyy valaistuun kerrokseen. Käytännössä se merkitsee järvivesissä rantavyöhykettä ja virtavesissä riittävästi valaistuja joen osia, kuten matalia koskipaikkoja. Perifytonleviä kulkeutuu satunnaisesti myös ulapalle, mutta ne eivät ole siellä pysyvä osa planktonyhteisöä. Sekoitusvirtausten heiketessä perifytonlevät vajoavat yleensä pohjaan. Virtavesissä pohjalevätutkimuksilla on merkittävä rooli tilan arvioinnissa ja seurannassa, koska pohjalevät muodostavat pienissä joissa ja puroissa usein merkittävimmän ja pysyvimmän perustuottajayhteisön (Eloranta 2004a). Fysikaalis-kemiallisista tekijöistä pohjalevien esiintymiseen vaikuttavat valon lisäksi muun muassa pohjan laatu, veden virtausominaisuudet ja veden kemia. Pohjalevien kannalta kemiallisista tekijöistä merkittäviä ovat elektrolyyttipitoisuus, (mukaan lukien ravinnepitoisuus ja helposti hajoavat orgaaniset yhdisteet), ph, humus ja kiintoaine. Pohjaleväyhteisön rakennetta ja biomassaa säätelee myös pohjaeläinten laidunnus. Pohjalevästön lajikoostumus on kaikkien kasvuun ja esiintymiseen vaikuttavien tekijöiden yhteisvaikutuksen tulos. Kulloinkin vallitseviin olosuhteisiin parhaiten sopeutuneet levälajit ovat alueella vallitsevia eli dominoivia, ja olosuhteiden muuttuessa myös levälajien väliset määräsuhteet muuttuvat. Elinolosuhteiden erilaisuus (habitaatit) joen eri jaksoilla vaikuttaa myös joessa kasvaviin leväyhteisöihin. Joen pohjahabitaattien rakenteellinen vaihtelu vaikuttaa lähinnä levälajiston monimuotoisuuteen. Piilevien lajikoostumus ilmentää kuitenkin usein ensisijaisesti veden laatua Valo Levien tuotantoon vaikuttaa valo, jota levät tarvitsevat yhteyttämiseensä. Varsinkin virtavesissä valon määrän ja laadun vaihtelu on hyvin suurta. Puut ja rantakasvit varjostavat usein jokien pohjaleväyhteisöjä. Lisäksi joillakin alueilla soilta ja muualta maaperästä peräisin olevat hitaasti hajoavat humusaineet vaikuttavat vesistöön muun muassa antamalla vedelle ruskean värin. Veden humusaineet pidättävät tehokkaasti veteen tunkeutuvaa valoa ja ne muuttavat samalla myös veteen tunkeutuvan valon laatua (Wetzel 1983). Tämä antaa kilpailuedun leville, joiden pigmenttikoostumus soveltuu veteen pääsevälle aallonpituudelle. On havaittu, että viherlevät kasvavat hyvin kirkkaassa valossa, kun taas punaleviä esiintyy erityisen paljon varjoisissa olosuhteissa (Hynes 1970). Piile- 8 Ympäristöopas 2007
11 vien esiintymisessä eri valaistusolosuhteissa ei ole havaittu selviä eroja. Vaikka levät tarvitsevatkin valoa tuotantoonsa, vain harvat levät ovat rajoittuneet esiintymään pelkästään tiettyinä vuodenaikoina (Allan 1995). Valon laatu, määrä ja esimerkiksi jaksoisuus ei näin näyttäisi olevan erityisen keskeinen ympäristötekijä pohjaleville, kunhan valoa on riittävästi perustuotantoa varten Veden virtaus Veden virtauksessa tapahtuvat ajalliset ja paikalliset muutokset vaikuttavat leväyhteisön biomassan ja lajiyhteisön muodostumiseen, sillä virtausnopeus vaikuttaa alustan partikkelikokoon ja siten vesikasvillisuuden esiintymiseen. Virtausnopeus ja sen vaihtelut ovatkin tärkeimpiä pohjalevästön rakenteeseen vaikuttavia fysikaalisia tekijöitä. Pohjalevien yhteisö on usein biomassaltaan ja lajilukumäärältään suurin kovapohjaisella kasvualustalla, jossa virtausnopeus on keskimäärin cm s -1 (Allan 1995). Virtauksen vaikutus levästöön korostuu, mikäli virran nopeudessa tapahtuu suuria muutoksia. Kun virtausnopeus kasvaa, pohjan piileväyhteisössä runsastuvat virtauksen aiheuttamaa jännitettä parhaiten kestävät, tiukasti kasvualustaansa kiinnittyvät lajit. Paljain silmin havaittavilla levillä (makrolevät) saattaa puolestaan olla erilaisia kasvumuotoja vallitsevan virtausnopeuden mukaan (Whitton 1975). Esimerkiksi eräät rihmamaiset sinileväsuvut kestävät hyvin suuriakin virtausnopeuksia. Virtaavassa vedessä pohjalla kasvavien leväsolujen ravinteiden saanti on veden pyörteiden ansiosta varmempaa kuin seisovassa vedessä. Tämän lisäksi veden virtaus edistää pohjalevästön kasvua poistaessaan kuolleita tai heikkokuntoisia leväsoluja kasvustosta. Veden jatkuva liike edesauttaa myös koko vesimassan hapettumista. Mitä korkeampi on veden happipitoisuus, sitä nopeampia ovat sedimentissä tapahtuvat hajotusreaktiot ja siten myös ravinteiden vapautuminen sedimentistä on nopeampaa. Kun virtausnopeus kasvaa hyvin suureksi (noin 100 cm s -1 ), pohjalevästön määrä vähenee: kasvualustoilta irtaantuvien leväsolujen määrä kasvaa virran voimakkuuden kasvaessa. Myös voimakkaasta virtauksesta johtuva kasvualustojen liikkuminen sekä virran mukana kulkeutuvan kiintoaineksen aiheuttama hankaus vähentävät leväkasvustoja. Virran voimakkuuden kasvaessa virtaukselle altteimmat pinnat tyhjenevät nopeasti, jolloin pohjan leväyhteisöistä tulee laikuttaisia. Suojaiset kolot ovat tämän vuoksi yhteisön säilymisen kannalta tärkeitä. Leväyhteisön rakenne ja biomassa palautuvat entisen kaltaiseksi esimerkiksi tulvan jälkeen, kun vanhat, jo ennen tulvaa alustalla kasvavat solut lisääntyvät. Myös virran mukana kulkeutuvat ja kasvualustalle tarttuvat uudet solut edistävät leväyhteisön palautumista Ravinteet Levät tarvitsevat kasvuunsa eri ravinteita sopivassa suhteessa. Pääosa levistä kykenee hyödyntämään lähinnä vedessä esiintyvien ravinteiden epäorgaanisessa eli mineraali muodossa olevia yhdisteitä. Epäorgaanisista ravinteistakin vain osa on suoraan leville käyttökelpoisessa muodossa. Jotkut levälajit kykenevät käyttämään myös orgaanisessa muodossa olevia ravinteita, kuten yksinkertaisia hiilihydraatteja, aminohappoja sekä esimerkiksi vitamiineja. Täten mm. ns. typpiheterotrofit lajit toimivat myös esimerkiksi orgaanisten jätevesien indikaattoreina. Kasviravinteista tärkeimmät ovat typpi ja fosfori. Ravinne, jota on vähiten suhteessa levien tarvitsemaan määrään, on kasvua rajoittava tekijä. Typen ja fosforin kokonais- ja mineraaliravinnepitoisuuksien suhteille on määritetty raja-arvot, joiden perusteella voidaan arvioida kasvua rajoittava tekijä (Forsberg ym. 1978). Kyseiset suhdeluvut kuvaavat kuitenkin koko vesimassan ravinnevaroja, mutta eivät ilmennä leville käyttökelpoisten, liuenneena olevien ravinteiden pitoisuuksia ja niiden suhteita. Virtaavien vesien ravinnepitoisuuksia on vaikea seurata, koska virtauksessa tapahtuvien muutosten takia pitoisuus vaihtelee koko ajan. Virtaus tuo jatkuvasti lisää ravinteita myös pohjalla kasvavien leväsolujen käyttöön. Niukkaravinteisissa virtaavissa vesissä levät reagoivat hyvin pieniinkin ravinnelisäyksiin, ja lisäys ilmenee nopeasti pohjalevien peittävyyden ja biomassan kasvuna, perustuotannon lisääntymisenä sekä leväyhteisöjen lajistomuutoksina (Skulberg 1967). Kun vesistön ravinnepitoisuus kasvaa, myös levien lajilukumäärä näytteissä kasvaa tiet- Ympäristöopas
12 tyyn rajaan asti. Tällöin myös runsasravinteisuutta suosivien lajien osuus kasvaa leväyhteisössä. Voimakkaasti rehevöityneiden jokien pohjalla esiintyy yleensä muutama levälaji runsaana ja suurin osa levälajeista esiintyy hyvin harvalukuisena (Tilman 1985). Leväbiomassa voi lajilukumäärän laskusta huolimatta säilyä korkeana. Pohjan piileväyhteisö reagoi ravinnepitoisuuksien muutoksiin muutamasta päivästä muutaman viikon viiveellä (Eloranta ja Kwandrans 1999). Vesistön ravinnepitoisuuksien ja orgaanisen kuormituksen kohotessa voivat useat rihmamaiset viherlevälajit ja piilevistä erityisesti eri Nitzschia-lajit runsastua. Joen ranta voi muuttua esteettisesti epämiellyttäväksi levämassan peittäessä kivet ja vesikasvit. Eräs merkki rehevöitymisestä on verkkojen ja rantojen limoittuminen. Verkot limoittuvat, kun vedessä ajelehtivat levät takertuvat verkkohavakseen. Rantojen limoittuminen aiheutuu perifyyttisten, rantakivillä kasvavien levien runsastumisesta. Rihmalevät voivat kasvaa runsasravinteisissa jokivesissä suurina vihreinä mattoina sedimentin pinnalla. Kiinteillä kasvualustoilla kasvaessaan ne voivat muodostaa useiden metrien mittaisia punoksia. Levämassojen hajotessa voi ilmetä selviä hajuhaittoja ph Veden happamoituminen vaikuttaa muun muassa myrkyllisten metallien liukenemiseen ja kulkeutumiseen vedessä. Veden liiallinen happamuus onkin haitallista pohjaleville. Happamoituminen lisää levien kuolleisuutta ja se vaikuttaa myös suoraan levien rakenteeseen ja aineenvaihduntaan (Allan 1995). Happamissa vesistöissä pohjaleväyhteisön lajirunsaus on selvästi pienempi kuin neutraalimmissa vesistöissä. Suomessa happamia virtavesiä esiintyy kolmea eri tyyppiä: humuspitoisia, kirkkaita ja rannikon alunamaiden happamia vesistöjä. Korkea ph on harvoin ongelma pohjaleville, mutta se heikentää levien elinolosuhteita, koska sen vaikutuksesta epäorgaaninen ammoniumtyppi muuttuu myrkylliseksi ammoniakiksi. Useimmissa Suomen virtavesissä ph on kuuden ja seitsemän välillä. Runsaselektrolyyttisissä joissa ph on useimmiten emäksisen puolella (ph >7). Humuspitoisissa vesissä alhainen ph ei ole yhtä haitallinen leville kuin kirkkaissa vesissä. Humus sitoo muun muassa myrkyllistä alumiinia, ja humuksen emäksiset ryhmät hidastavat veden happamoitumista ph-luvun laskettua alle 5,5. Täten pohjaleväyhteisön lajiluku määräkin säilyy korkeampana. Suomessa, alunamaa-alueita lukuunottamatta, happamat vedet ovat lisäksi hyvin niukkaelektrolyyttisiä, joten lajiston karsiutuminen voi liittyä alhaisen ph:n haittavaikutusten lisäksi mm. piin ja jopa epäorgaanisen hiilen vähenemiseen vedessä. Happamissa oloissa happamuutta karttavat levälajit häviävät vähitellen yhteisöstä ja sitä sietävien lajien suhteellinen osuus leväyhteisössä kasvaa Voimakasta ravinne- ja orgaanista kuormitusta ilmentävät lajit esiintyvät pääasiassa neutraaleissa ja emäksisissä vesissä, koska niissä on kaikkia tarvittavia elektrolyyttejä runsaasti. Happamissa vesistöissä pohjaleväyhteisön lajirunsaus on selvästi pienempi kuin neutraaleissa vesistöissä. Leväbiomassa voi lajilukumäärän laskusta huolimatta säilyä korkeana varsinkin kirkkaissa happamissa vesissä. Virtaavissa vesissä kovilla alustoilla kasvavien levien biomassan on usein havaittu jopa kohoavan vesistön happamoituessa, koska pohjaeläinten laidunnus vähenee happamoitumisen myötä. Hustedt ( ) on jakanut piilevät viiteen ph-luokkaan, joihin Van Dam ym. (2004) ovat lisänneet neutrofiili-luokan (taulukko 1). Luokittelu perustuu piilevien esiintymiseen happamuudeltaan erilaisissa vesissä. Useat piilevälajit sietävät hyvin ph-muutoksia ja ne elävätkin monenlaisissa ph-oloissa. Yleensä happamissa vesissä esiintyy melko vähän levälajeja ja niiden joukossa on tyy- Taulukko 1. Piilevien luokittelu veden ph-luvun suhteen (Hustedt , Van Dam ym. 1994). asidobiontti happamuutta vaativa/sietävä optimi ph < 5,5 asidofiili happamuutta suosiva optimi 5,5 < ph < 7 neutrofiili neutraalia suosiva optimi ph 7:n lähellä alkalifiili emäksisyyttä suosiva optimi ph > 7 alkalibiontti emäksisyyttä vaativa/sietävä optimi ph ainoastaan > 7 indifferentti ph:n suhteen riippumaton 10 Ympäristöopas 2007
13 pillisiä happamien vesien ilmentäjiä. Happamia olosuhteita suosivia lajeja on havaittu neutraaleissakin vesissä, mutta niiden osuus yhteisöissä on vähäinen, koska muut lajit runsastuvat (Eloranta 1990). Luotettavia alhaisen ph:n ilmentäjiä eli asidobiontteja ovat piilevistä muun muassa Actinella punctata, Anomoeoneis serians, Eunotia exigua, Navicula subtilissima ja Tabellaria binalis Helposti hajoavat orgaaniset aineet Helposti hajoavat orgaaniset yhdisteet aiheuttavat vesistön likaantumista. Kun perustuotannolla ja ravinteisuudella ilmaistaan vesistön trofiaa, saprobialla ilmaistaan orgaanisten yhdisteiden kuormituksesta ja hajotuksesta aiheutuvaa hengitystä (hapen kulutusta) ja sitä kautta veden laadun muuttumista. Orgaanisten aineiden hajotuksessa tarvitaan happea ja runsas orgaaninen kuormitus voi näin ollen heikentää veden laatua aiheuttamalla veden happipitoisuuden alenemisen. Myös ravinnekuormituksen orgaaniset aineosat lisäävät vesistössä hajoavan orgaanisen aineen määrää ja heikentävät näin happitaloutta. Ravinnekuormitus ja saprobia kytkeytyvätkin vesistöissä usein vahvasti toisiinsa. Veden saprobiatason kohoaminen aiheutuu esimerkiksi yhdyskuntien jätevesien tai karjatalouden päästöistä. Orgaanisen kuormituksen voimakkuutta voidaan mitata myös veden biologisen hapenkulutuksen (BHK, BOD) tai kemiallisen hapenkulutuksen (KHK, COD) määrityksellä. Biologista hapen kulutusta käytetään nimenomaan helposti hajoavan orgaanisen aineen likimääräisenä mittana. Soilta ja muusta maaperästä peräisin olevat hitaasti hajoavat humusaineet eivät lisää merkittävästi veden saprobiaa. Helposti hajoavan orgaanisen kuormituksen vaikutusta leväyhteisöön on tutkittu virtavesissä jo kauan. Jo 1900-luvun alussa jokia jaettiin eri saprobiavyöhykkeisiin eliöyhteisöjen perusteella (Kolkwitz ja Marsson 1908). Leväsolujen määrän on havaittu vähentyvän välittömästi orgaanista kuormitusta aiheuttavan päästölähteen alapuolella, mutta nousevan jälleen kauempana päästölähteestä (Butcher 1947). Kun vesistöön kohdistuva orgaaninen kuormitus on voimakasta, veden happipitoisuus laskee. Orgaanisen aineen hajotessa hapettomissa olosuhteissa muodostuu levien kasvua hidastavia sulfideja ja ammoniakkia. Kauempana päästölähteestä, missä veden happipitoisuus on jo hyvä, orgaanisen aineen hajotuksessa vapautuu leville käyttökelpoisia ravinteita. Erityisen kestäviä orgaanisen kuormituksen suhteen ovat rihmamaiset sinilevät Oscillatoria ja Phormidium, viherlevät Ulothrix, Stigeoclonium ja Vaucheria sekä piilevistä muun muassa Gomphonema parvulum ja useat Nitzschia-, Navicula- ja Surirella-lajit (Hynes 1970). Viherlevistä Cladophora glomerata muodostaa myös usein massiivisia kasvustoja likaantuneissa vesistöissä. Suomessa laji esiintyy vain rannikon runsaselektrolyyttisimmissä vesissä Kiintoaine Kiintoaine on hiukkasmaista, orgaanista materiaalia, kuten kuollutta levä- tai kasviainesta tai hiukkasmaista, epäorgaanista materiaalia, kuten savea ja hiesua. Orgaaninen kiintoaines kuluttaa hajotessaan veden happea ja lisää myös veden saprobiaa (orgaaninen likaantuminen). Veden kiintoainepitoisuus vaikuttaa pohjalevästön rakenteeseen ja kasvuun heikentämällä veden valaistusolosuhteita ja muuttamalla kasvualustoja. Runsas kiintoainekuormitus peittää pohjan leväsoluja alleen ja hyvin sameassa vedessä pohjalevät ovatkin rajoittuneet kasvamaan vain veden pinnan tuntumassa. Nopeasti virtaavassa vedessä kiintoaine saattaa myös irrottaa leväsoluja kasvualustaltaan (Allan 1995) Humus Humus on yhteisnimitys luonnossa esiintyville eloperäisille aineille, jotka ovat syntyneet kasvien, eläinten ja pieneliöiden jäänteiden hajottua epätäydellisesti (Berger ja Kaukonen 1984). Humus värjää veden ruskeaksi. Vedessä oleva humus on pääosin huuhtoutunut veteen valuma-alueen maaperästä, mutta sitä syntyy myös jossakin määrin vesieliöiden hajoamisen tuloksena. Humuspitoisten jokivesien pohjilla onkin yleensä enemmän orgaanista ainetta kuin kirkasvetisten jokivesien pohjalla. Humus estää valon tunkeutumista veteen ja tämän vuoksi veden valaistu kerros on humuspitoisessa vedessä usein varsin ohut. Tumma vesi imee auringonsäteilyä ja tämä saa aikaan pintaveden nopean lämpenemisen. Pintaveden nopea lämpeneminen edistää jokien suurimmissa suvannoissa Ympäristöopas
14 veden lämpökerrostuneisuutta. Humusvesien valaistusolosuhteiden erityispiirre on punaisen valon tunkeutuminen syvimmälle (Eloranta 1978). Hitaasti hajoavana orgaanisena aineena humus ei useinkaan merkittävästi vaikuta luonnontilaisten jokivesien happipitoisuuteen. On kuitenkin havaittu, että veden ravinnepitoisuuden lisääntyminen voimistaa humuksen hajoamista. Humus muodostaakin vesissä ns. luonnollisen kuormituksen, minkä vuoksi humusvesissä ravinnekuormitus edistää happitalouden heikkenemistä voimakkaammin kuin kirkkaissa vesissä. Koska humusaineet hajoavat hitaasti, ne vaikuttavat vain vähän veden saprobiatasoon, johon vaikuttaa helposti hajoavien orgaanisten aineiden pitoisuus. Karuissa, voimakkaan humuspitoisissa vesissä esiintyvät piilevät ovatkin yleensä oligosaprobisia lajeja eli ne suosivat vettä, jonka orgaaninen kuormitus on vähäinen (Eloranta 1995). Humuspitoisissa vesistöissä esiintyy usein niille ominainen pohjalevästönsä. Piilevistä tyypillisiä ovat muun muassa Fragilaria virescens, Synedra tenera sekä useita Eunotia-suvun lajeja (mm. E. minor, E. tenella, E. implicata, E. circumborealis, E. soleirolii, E. bilunaris, E. incisa ja E. meisteri) (Eloranta 1995, Niemelä ym. 2004b). Humusvesien erikoisten valaistusolosuhteiden takia myös useat makeanveden punalevälajit ovat melko yleisiä humuspitoisissa virtavesissä Kasvualusta Kasvualustan ominaisuudet vaikuttavat siihen, minkälainen leväyhteisö sen pinnalla kasvaa. Alustana toimivan orgaanisen aineen korkeat ravinnepitoisuudet voivat olla hyvinkin merkittävä ravinteiden lähde pohjaleville. Kasvualustan ominaisuudet tuleekin ottaa huomioon pohjaleväyhteisöä analysoitaessa. Kasvualustan fysikaalisista ominaisuuksista tärkeimpiä pohjalevästöön vaikuttavia tekijöitä ovat pohjamateriaalin ja kasvualustan koko sekä kasvualustan muoto. Alustan ja vesimassan välillä on niin sanottu rajakerros, jossa vesi ja ravinteet liikkuvat hitaasti. Alustan epätasaisuus lisää virtauksen pyörteisyyttä, jolloin ravinnekierto pohjan ja vesimassan välillä tehostuu. Tällöin levien tuotanto voi olla suurta alhaisissakin ravinnepitoisuuksissa. Materiaaliltaan huokoisille tai pinnaltaan epätasaisille alustoille leväsolujen asettuminen on nopeaa. Yleensä tällaisilla kasvualustoilla leväyhteisössä on paljon eri lajeja ja yhteisön biomassa on suuri. Samoin alustan pysyvyys on ehdoton edellytys monipuolisen levästön syntymiselle. Kasvualustana toimivien kivien kemiallisella laadulla ei ole suurta merkitystä sen pinnalla kasvavaan leväyhteisöön. Vierekkäisillä eri materiaalia olevilla kivillä kasvaa todennäköisesti hyvin samantyyppinen levälajisto. Kivi ei vapauta ravinteita pinnallaan kasvaville leville ja niinpä levät ottavatkin ravinteensa ohivirtaavasta vedestä. Tästä syystä kivien pinnalla kasvavat levät sopivat erittäin hyvin veden laadun arviointiin. Alueen kallioperän yleiset geologiset ominaisuudet (kalkkipitoiset alueet, emäksisten liuskeiden alueet) vaikuttavat luonnollisesti koko alueen vesien laatuun ja sitä kautta myös pohjaleviin. Suurvesikasvit ja makrolevät voivat vapauttaa vanhetessaan ravinteita pinnallaan kasvavan pohjalevästön käyttöön. Tällaisella ravinteiden saannilla saattaa olla merkitystä niukkaravinteisissa seisovissa vesissä. Kasvualustana olevan kasvin tai makrolevän koolla ja kasvulla on selvä vaikutus sen pinnalla kasvavaan pohjalevästöön: vanhoilla ja rakenteeltaan valmiilla kasvualustoilla leväyhteisö on monipuolisempi ja biomassaltaan suurempi kuin nuorilla kasvualustoilla. Sedimentin päällä ja sisällä kasvavat levät hyödyntävät sedimenttipartikkeleihin sitoutuneista hiukkasista esimerkiksi orgaanisia aineita, fosfaattia ja ammoniumtyppeä. Sedimentin piileväyhteisön perusteella veden ravinne- ja saprobiataso on näin ollen korkeampi kuin kivi- ja kasvipintojen piileväyhteisöjen perusteella. Toisaalta lajisto ilmentää myös sen, että sedimentin pinnalla on yleensä alhaisempi happipitoisuus kuin kivien tai kasvien pinnalla Pohjaeläimet laiduntavat pohjaleviä Osa pohjaeläimistä käyttää ravinnokseen (laiduntaa) virtaavien vesien pohjalla kasvavia leviä. Pohjaeläinten laidunnus eli herbivoria vaikuttaa pohjaleväyhteisön biomassaan ja rakenteeseen (Allan 1995). Herbivoria vähentää pohjalevästön biomassaa, mutta toisaalta laidunnuksessa vapautuu kasvualustoja ja ravinteita, minkä vuoksi pohjalevien kasvu voi myös paikallisesti kiihtyä. Lisäksi yhteisössä runsastuvat yleensä tiukasti alustaan kiinnittyvät matalat lajit (Allan 1995). 12 Ympäristöopas 2007
15 Pohjaeläinten laidunnuksen vaikutuksen voimakkuuteen vaikuttaa muun muassa pohjaeläinyhteisön tiheys, leväyhteisön kehitysaste ja rakenne, alustan laatu, hydrologiset olosuhteet sekä pohjaleviin aiemmin kohdistunut laidunnus. Veden ravinnepitoisuudessa ja valaistusolosuhteissa tapahtuvat muutokset muuttavat pohjaeläinlajistoa. Pohjaeläinlajiston muutokset vaikuttavat myös osaltaan laidunnuksen voimakkuuteen. Pohjaeläinten vaikutusta pohjaleväyhteisöön voidaan arvioida pohjaeläinyhteisön ja leväyhteisön rakenteiden perusteella. Pohjaeläinten suuosan ja ruumiin rakenne määräävät, millaisia leviä eläin on parhaiten sopeutunut käyttämään ravintonaan. Jos leväyhteisö koostuu vain tiukasti alustaan kiinnittyneistä ja alustanmyötäisistä piilevistä, pohjaeläimistä esimerkiksi keräilijät eivät juuri pysty laiduntamaan leväyhteisöä. Jos pohjaeläimiä on vähän, laidunnuksella ei ole merkittävää vaikutusta pohjalevästöön. Laidunnuksen vaikutuksesta leväyhteisössä päällimmäisenä olevien lajien osuus vähenee ja alempien lajien osuus kasvaa. Tämä aiheutuu siitä, että päällimmäiset levät ovat alttiina laidunnukselle ja ne löyhemmin kiinnittyneinä irtoavat helposti kasvualustastaan. Voimakkaan laidunnuksen seurauksena levästön lajilukumäärä yleensä laskee. Toisaalta laidunnus poistaa ikääntyneitä soluja leväkasvustosta ja siten nopeuttaa ravinteiden kiertoa vedessä (Allan 1995) Piileväyhteisöjen habitaatit Virtaavia vesiä voidaan luokitella maantieteellisen sijainnin ja rakenteen perusteella eri habitaattiluokkiin. Pääluokittelutasot ovat jokisysteemi-, jokijakso- ja mikrohabitaattiluokka. Habitaattiluokittelun tarkoitus on helpottaa vesistöalueen kokonaiskuvan hahmottamista. Myös eri eliöryhmien tiedetään suosivan erilaisia jokijaksoja ja tätä piirrettä käytetäänkin hyväksi vesistöjen tilaa arvioitaessa. Piileviä esiintyy jokiekosysteemeissä kaikkialla joen rakenteesta, pohjan laadusta ja virtausnopeudesta riippumatta. Joen maantieteellisellä sijainnilla ei ole piilevälajistoon merkittävää vaikutusta, sillä piilevät ovat niin sanottuja kosmopoliitteja eli samat lajit esiintyvät virtaavissa vesissä ympäri maailmaa. Joen morfologinen, geologinen ja hydrologinen rakenne on otettava huomioon piileväyhteisöanalyysissä lähinnä näytteenoton yhteydessä ja piilevänäytteistä saatavaa tietoa tulkittaessa. Seuraavassa esitetään eräitä näkökohtia joen eri mittakaavoissa. 1) Jokisysteemi Jokisysteemiluokittelussa joki jaetaan eri asteen uomiksi Strahlerin mukaan. Tällä jaottelulla halutaan kuvata joen pitkittäissuunnassa tapahtuvia kasvuolosuhteiden muutoksia. Yläjuoksulla ovat yleensä kapeat, puromaiset uomat, ja uoman leveys kasvaa alajuoksua kohti mentäessä. Joen leveys ei suoranaisesti vaikuta pohjalla kasvaviin piileviin. Uoman leveys vaikuttaa pohjan piileväyhteisöihin kuitenkin välillisesti, sillä uoman leveys ja rannan kasvillisuus vaikuttavat muun muassa valaistusolosuhteiden vaihteluun. Kapeissa uomissa rannan kasvillisuus varjostaa uomaa merkittävästi ja tämä vaikuttaa myös joen pohjalla kasvaviin piileviin. Näytteenotossa tulee välttää voimakkaasti varjostuneita paikkoja, ja havaintopaikkojen keskinäiseen vertailuun käytettävien näytteiden tulisi olla valaistusoloiltaan samantyyppisiä. Veden virtaamaan tasaavasti vaikuttavien järvien lukumäärä vaihtelee joen eri osissa. Jos joen valuma-alueen järvisyys on pieni ja siten virtaaman vaihtelut ovat suuria, jäävät rannalla olevat kivet usein kuiville. Piilevänäytteet on otettava aina tarpeeksi syvältä, jolloin alue ei todennäköisesti jää vesirajan yläpuolelle koko kesänä. Näytteenottopaikan yläpuoliset järvet lisäävät myös jokivesien kuljettamien planktisten piilevälajien määrää. Joen alajuoksulla koskien osuus jokiuomassa vähenee. Syvissä ja leveissä uomissa näytteenotto joudutaankin tekemään läheltä rantaa. Lähellä rantaa virtausnopeus on pienimmillään, ja näin ollen virran mukana kulkeutuvaa ainesta sedimentoituu rannoille. Tämä voi lisätä orgaanista kuormitusta ilmentävien piilevälajien määrää näytteissä. Samoin muualta tulleiden piileväsolujen määrä näytteissä kasvaa. Tämä voidaan kuitenkin huomioida näytteenoton yhteydessä: kivien pinnalla oleva irtonainen aines voidaan huuhdella varovasti pois ennen varsinaista näytteenottoa, jolloin ainakin muualta tulleiden piileväsolujen määrä näytteessä vähenee. Kenttälomakkeeseen voidaan merkitä rannalle sedimentoituneen aineen runsaus, jolloin tämä voidaan ottaa huomioon myös piileväaineistoja tulkittaessa. Piilevissä on sukuja, jotka suosivat tietynlaista maalta tulevaa kuormitusta. Tällaisia ovat muun muassa veden happamuutta ja vähäelektrolyytti- Ympäristöopas
16 syyttä suosivat suvut, joita on runsaasti suovaltaisilla alueilla, sekä orgaanista kuormitusta suosivat suvut, jotka esiintyvät runsaana esimerkiksi maatalousvaltaisilla alueilla. Myös erilaisilla kasvualustoilla siintyy tyypillisiä sukuja. 2) Jokijakso Jokijaksolla tarkoitetaan uomassa vuorottelevia nopean ja hitaan virran jaksoja. Piileviä esiintyy sekä koskissa että suvannoissa. Jokijaksojen erilainen virran voimakkuus vaikuttaa alueella kasvavien piilevien kasvumuotoon. Nopeassa virtauksessa lisääntyvät alustaansa tiukasti kiinnittyneet lajit ja vastaavasti löyhästi kiinnittyneet vähenevät. Piilevänäytteenoton kannalta hyviä habitaatteja ovat koskimaiset tai muutoin vuolaan virtauksen kivikkoiset jokijaksot, joissa kivet muodostavat kiinteän ja siten vakaan kasvualustan piileville. Jokivesissä virtaus kuljettaa jatkuvasti ravinteita kivien pinnalla kasvavien levien käyttöön, ja näin piilevästö ilmentääkin nimenomaan ohivirtaavan veden koostumusta ja laatua. Lisäksi koskissa on lähes aina saatavilla näytteenottoon soveltuvia pienikokoisia kiviä. Myös veden mukana kulkeutuvan kiintoaineen vaikutukset pohjalevästöön vaihtelevat virran voimakkuuden mukaan. Suvannot ovat kasaantumisalueita, joiden pohjalle kerääntyy kiintoainetta. Tämä lisää kasvualustoilla orgaanista kuormitusta suosivien piilevälajien määrää. Hitaasti virtaavissa suvantopaikoissa myös kivien pinnalla olevissa yhteisöissä on runsaasti sedimentin pinnalle tyypillisiä, irrallaan kasvavia epipeelisiä lajeja (esim. suvuista Navicula, Nitzschia ja Pinnularia). näin jokialueen lajirikkautta. Kasvualustojen vaikutukset niiden pinnalla kasvaviin piileväyhteisöihin tunnetaan hyvin. Mikrohabitaatit vaikuttavat pohjan piileväyhteisöihin myös pohjaeläinten esiintymisen kautta. Eri pohjaeläinlajit viihtyvät erilaisilla habitaateilla ja näin ollen myös pohjaeläinten pohjaleviin kohdistama laidunnuspaine vaihtelee mikrohabitaatista toiseen. Mikrohabitaattien yhteisörakenteiden eroista huolimatta, piilevälajiston runsaus on niin suuri ja lajien vaatimukset tunnetaan niin hyvin, että joen veden laadusta saadaan yhteismitallinen, hyvä kuva. 3) Mikrohabitaatit Mikrohabitaatit tarkoittavat pienellä alueella, esimerkiksi yhden kosken sisällä esiintyviä, erilaisia ympäristöjä. Ne eroavat toisistaan muun muassa syvyyden, pohjan rakenteen ja virran voimakkuuden suhteen. Mikrohabitaattien runsaus lisää kasvualueen monimuo toisuutta. Esimerkiksi pohjan raekoon vaihtelevuus ja vesikasvillisuuden peittävyyden muutokset kasvattavat mikrohabitaattien määrää joessa. Myös saman kasvualustan eri kohdat ovat erilaisia mikrohabitaatteja, mikäli ne eroavat toisistaan jollakin tapaa. Kasvualustalla on suuri vaikutus piilevälajistoon. Samassa koskessa, mutta erilaisella kasvualustalla kasvavat piileväyhteisöt voivat poiketa toisistaan merkittävästi. Mikrohabitaatit lisäävät 14 Ympäristöopas 2007
17 3 Piilevät veden laadun ilmentäjinä Tässä luvussa on käytetty lähteenä seuraavaa julkaisua: Niemelä, P., Ylitolonen, A. & Heikkinen, K Pilottikoe piileväyhteisönanalyysin soveltuvuudesta boreaalisiin jokivesiin. 24 s. (käsikirjoitus) 3.1 Piilevämenetelmän periaate Piileviä on tutkittu kauan ja laajasti ja niihin liittyvää ekologista tietoa on saatavilla hyvin paljon. Makeiden vesien piilevälajeja on useita tuhansia ja ne ovat ekologisesti hyvin monimuotoinen ryhmä. Useimpien piilevälajien suosimat kasvuolosuhteet tunnetaankin ja tätä tietoutta käytetään hyväksi vesistöjen laatua arvioitaessa. Piileväyhteisö reagoi veden laadun muutoksiin keskimäärin muutaman päivän - muutaman viikon viiveellä (Eloranta 1999). Piilevistä tunnetaan useita erilaisia ympäristöolosuhteita indikoivia lajeja ja lajiryhmiä. Piilevien lajisuhteita tutkimalla voidaankin arvioida veden laadullisia ominaisuuksia verraten hyvin. Koska piilevien lajilukumäärä on suuri, kulloisiakin olosuhteita ilmentäviä lajeja voidaan olettaa löytyvän. Piilevien elinkierto on nopea, joten ne reagoivat nopeasti muuttuviin olosuhteisiin. Piilevämenetelmä perustuu leväyhteisöissä tavattavien ja eri tekijöitä (ravinteisuus, orgaanisen aineen määrä eli saprobia, ph yms.) indikoivien taksonien esiintymiseen ja runsaussuhteisiin. Kukin laji esiintyy sille edullisissa kasvuolosuhteissa. Mitä paremmat kasvutekijät lajin kannalta yhdellä paikalla on, sitä runsaampana laji esiintyy ja sitä suurempi on lajin runsauden suhteellinen osuus koko yhteisöstä. Yhteisörakenne muovautuu myös sen mukaan, millaisia kasvualustoja havaintopaikalla on tarjolla, mutta kaikissa habitaateissa on niin paljon lajeja ja täten myös indikaattorilajeja, että menetelmä sopii yhtä hyvin koville kuin pehmeillekin pohjille. Piileviä esiintyy kaikkialla, missä valon ja kosteuden määrä riittää levien kasvuun. Piilevien näytteenotto ja näytteistä valmistettavien preparaattien teko on suhteellisen helppoa ja nopeaa. Lisäksi piileväpreparaatit säilyvät käytännössä ikuisesti. Piilevien selvänä etuna pohjaeläimiin verrattuna on pidetty niiden herkkyyttä kuvata ohivirtaavan veden laatua (Steinberg ja Schiefele 1988; Descy ja Coste 1989). Pohjaeläimet kuvaavat usein enemmän pohjan laatua ja vesistön virtausolosuhteita (Leclercq ja Maquet 1987). Lisäksi piilevien solutiheydet luonnossa ovat useita kertaluokkia suurempia kuin pohjaeläimillä. Satunnaistekijöiden (virheiden) osuus piileväanalyysin tuloksissa on näin pienempi kuin pohjaeläinanalyysissä. Piilevien esiintyminen ei ole pohjaeläimien tavoin yhtä riippuvaista näytteenoton ajankohdasta: pohjaeläimillä on vuodenaikaan liittyvät elinkierrot, mutta piileviä on vesistöissä ympäri vuoden Menetelmän käyttökohteet Piilevämenetelmä soveltuu etenkin virtaavien vesien tilan kuvaamiseen ja seurantaan. Menetelmän avulla voidaan todeta pistekuormittajien paikalliset vaikutukset ja vaikutusten lieveneminen alavirtaan mentäessä. Jokivesistössä voidaan nopeasti kuvata pääuoman tilan vyöhykkeet ja jokaisen sivuhaaran tila ja mahdolliset pääuomaa parantavat tai huonontavat ominaisuudet. Menetelmän avulla voidaan eri indeksiarvojen perusteella kuvata joen eri osien yleistila monivärikarttaa käyttämällä Ympäristöopas
18 Kuva 1. Piileväkuoren rakenne. (Piirros Helena Heikkinen) samalla tavoin kuin vesien yleisissä veden käyttökelpoisuusluokituskuvauksissa. Menetelmä soveltuu hyvin fysikaalis-kemiallisen seurannan tueksi, koska leväyhteisöt eivät vaihtele yhtä herkästi kuin veden fysikaalis-kemialliset laatumuuttujat, mutta yhteisömuutokset tapahtuvat riittävän herkästi heijastamaan jokivesistön veden tilassa tapahtuvia muutoksia. Seisovissa vesissä menetelmä soveltuu lähinnä paikallisen, lähivaluma-alueelta tulevan kuormituksen osoittamiseen ja seurantaan. (Eloranta 2004a) 3.2 Piilevien rakenne ja taksonomia Piileviä on kaikentyyppisissä vesistöissä ja myös maaekosysteemeissä kosteilla paikoilla. Piilevät ovat yksisoluisia, mikroskooppisia leviä ja ne kasvavat joko yksittäin, ketjuina tai erilaisina kolonioina. Niiden kuori muodostuu piidioksidista. Kuori muistuttaa rakenteeltaan rasiaa, jonka kansi ja pohja menevät sisäkkäin (kuva 1). Piilevien luokittelu (taksonomia) perustuu kuoren symmetriasuhteisiin, muotoon, kokoon sekä piikuoressa oleviin erilaisiin rakenteisiin (paksunnoksiin ja huokosiin), jotka ovat lajille ja suvulle ominaisia. Piilevien luokka voidaan jakaa kahteen lahkoon. Kiekkomaiset, päältä katsoen säteittäissymmetriset lajit kuuluvat Centrales-lahkoon ja pitkittäis- tai poikittaissymmetriset lajit Pennaleslahkoon (kuva 2). Piilevät lisääntyvät pääasiassa suvuttomasti solujakautumisen avulla, jolloin molempien kuoren puoliskojen sisälle kehittyy uusi kuorenpuolisko. Tämän vuoksi lajin eri yksilöiden solukoko voi vaihdella huomattavasti. Kun lajikohtainen minimikoko solujakautumisten kautta on saavutettu, piilevät lisääntyvät suvullisesti niin sanottujen auksosporien muodostumisen kautta. Suvullisesta lisääntymisestä syntyvät solut ovat jälleen maksimikoossaan. Elomuodoltaan levät ovat alustaansa kiinnittyviä, aktiivisesti liikkuvia tai vapaassa vedessä keijuvia. Myös alustaan kiinnittymisessä on lajikohtaisia eroja (Allan 1995). Osa lajeista on yhteydessä alustaansa vain niin sanotun limajalan avul- 16 Ympäristöopas 2007
19 la, toisten kiinnittyessä kasvualustan pintaan koko toisen reunansa pituudella. Taulukossa 2 pohjan (bentoksen) piilevätyypit on jaoteltu ryhmiin kasvualustansa mukaan. 3.3 Piilevät ilmentävät ohivirtaavan veden laatua Taulukko 2. Piilevätyypit kasvualustan mukaan. epiliittinen kiven päällä kasvava epifyyttinen kasvin päällä kasvava epipeelinen sedimentin pinnalla kasvava epipsamminen hiekan pinnalla kasvava Kivien, kasvien ja sedimentin pinnalla kasvavien piileväyhteisöjen koostumus vaihtelee ajallisesti ja alueellisesti. Kuitenkin eri pinnoilla kasvavien piilevien lajisto ilmentää ensisijaisesti ohivirtaavan veden tilaa. Myös suvanto- ja koskijaksojen vuorottelu joessa heijastuu piileväyhteisöihin, mutta lajistoon vaikuttaa kuitenkin voimakkaasti veden kemiallinen laatu. Maalta tuleva kuormitus lisää jokialueilla sellaisten piilevälajien määrää, jotka ovat sopeutuneet kyseisen kuormituksen vaikutuksesta muodostuneisiin olosuhteisiin. Nämä lajit hyötyvät kuormituksen aiheuttamista muutoksista vesistössä. Piilevien käyttö virtaavien vesien laadun arvioinnissa perustuukin kuormituksen aiheuttamien muutosten seurantaan. Biologiset veden laadun indikaattorit kuvaavat vesistön laatua ja siinä pitkälläkin aikavälillä tapahtuneita muutoksia luotettavammin kuin yksittäiset veden laadun fysikaalis-kemialliset mittaukset. Erityisesti virtavesissä, joissa veden laadussa tapahtuvat muutokset ovat nopeita ja yllätyksellisiä, biologinen veden laadun seuranta on osoittautunut käyttökelpoiseksi. Eliöiden elinkaarien pituudet vaikuttavat siihen, kuinka pitkän aikavälin olosuhteissa tapahtuneita muutoksia ne kuvaavat Piileväanalyysin ongelmat Piileväyhteisöanalyysin heikkouksia veden laadun arvioinnissa ovat lajintunnistuksessa vaadittava suuri asiantuntemus, sekä kuolleiden tai muualta ajautuneiden solujen esiintyminen näytteissä (Schoeman ja Haworth 1984; Whitton 1991). Jotkut piilevälajit (mm. Achnanthes minutissima) kasvavat monentyyppisissä vesistöissä ja tämä vaikeuttaa niiden käyttöä indikaattoreina. Lisäksi ei voida olla täysin varmoja siitä, ovatko piilevälajienkaan ympäristövaatimukset samat kaikkialla. Ongelmana on myös nopeasta solunjakautumisesta aiheutuva Kuva 2. Säteettäissymmetrinen Centrales-lahkon piilevä (A) sekä Pennales-lahkon poikittaissymmetrinen piilevä (B). pienten piileväsolujen hyvin suuri prosentuaalinen osuus joenpohjien piileväyhteisöissä (Cox 1991; Stevenson ym. 1996). Pienet lajit valtaavat nopeasti kasvualueita, ja näin ollen niiden osuus myös näytteissä on merkittävä. Tällöin hitaammin jakautuvien, isojen piilevälajien lukumääräinen suhteellinen osuus näytteissä jää vähäiseksi ja myös niistä saatava tieto veden laadun arviota tehtäessä jää vajaaksi. Ympäristöopas
20 3.4 Indikaattorilajit Vaikka lajien määräsuhteissa tapahtuu lajikohtaisten vaatimusten erojen vuoksi mm. vuodenaikaisvaihtelua, on yhteisössä aina vallitsevina lajeja, jotka kuvaavat esimerkiksi kulloisiakin keskimääräisiä orgaanisen kuormituksen tasoa, ravinteisuutta ja ravinteiden ionimuotoja (Eloranta ja Kwandrans 2003). Parhaiten piilevät indikoivatkin eroja sähkönjohtokyvyssä ja ph:ssa. Soininen (2004) havaitsi piilevälajistossa alueellista jakautumista pohjoisiin ja eteläisiin lajeihin. Piileväyhteisö vaihtelee myös sen mukaan, miltä pinnalta näyte on otettu. Kivien pinnoille kiinnittyvien (epiliittisten) piilevien käyttö veden laadun arvioinnissa on havaittu hyväksi, sillä kasvualustana toimivien kivien kemiallisella laadulla ei ole suurta merkitystä sen pinnalla kasvavaan leväyhteisöön. Kivi ei myöskään vapauta ravinteita pinnallaan kasvaville leville ja niinpä levät ottavatkin ravinteensa ohivirtaavasta vedestä. Sedimentin päällä kasvavat (epipeeliset) levät hyödyntävät sedimenttipartikkeleihin sitoutuneista hiukkasista esimerkiksi orgaanisia aineita, fosfaattia ja ammoniumtyppeä. Sedimentin piileväyhteisön perusteella veden ravinne- ja saprobiataso on näin ollen korkeampi kuin kivi- ja kasvipintojen piileväyhteisöjen perusteella. Toisaalta lajisto ilmentää myös sen, että sedimentin pinnalla on yleensä alhaisempi happipitoisuus kuin kivien tai kasvien pinnalla. Sedimentin pinnalta otetuissa näytteissä lajirunsaus on suurin, koska siihen kertyy lajeja eri habitaateista (Soininen 2004). Näissä näytteissä esiintyy usein muun muassa yleensä planktonissa esiintyviä, yläpuolisista lammista ja järvistä huuhtoutuneita piileviä. Sedimentin pinnalta otetuissa näytteissä esiintyy myös suhteellisesti enemmän kuolleita piileväsoluja kuin kasvien ja kivien pinnoilta otetuissa näytteissä (Soininen 2004). Lisäksi sedimentin pinnalla olevan yhteisön käytön tekee epävarmaksi se, että virtauksessa tapahtuvat nopeat muutokset saattavat huuhtoa osan yhteisöstä mukaansa (Eloranta ja Kwandrans 2003). Kasvien pinnoilta otettujen (epifyyttisten) näytteiden piileväyhteisössä oli Soinisen (2004) mukaan pieni lajimäärä ja samat lajit vallitsivat eri näytteissä (korkea dominanssi). Lajistoon kuuluu mm. lajeja, jotka kasvavat mieluiten kasvipinnoilla (Cocconeis placentula). Makrofyytit ja makrolevät voivat torjua levien kasvua, mutta toisaalta myös vapauttaa ravinteita pinnallaan kasvavan pohjalevästön käyttöön. Tällaisella ravinteiden saannilla saattaa ollakin merkitystä niukkaravinteisissa seisovissa vesissä. 18 Ympäristöopas 2007
21 4 Menetelmät piileväaineiston analysointiin 4.1 OMNIDIA-tietokannan esittely Alustaan kiinnittyvän perifytonin ja sedimentin pinnan mikroskooppista levästöä on käytetty vesien tilan arvi oinnissa Euroopassa koko kuluneen viime vuosisadan ajan. Tänä aikana on kehitetty mm. erilaisia saprobiaa (orgaanista, jäteve siperäistä kuormitusta) kuvaavia indeksejä ja nimetty lukemattomia veden eri laatutekijöitä kuvaavia indikaattorilajeja. Kaikki tun nettu makeanveden piileviä koskeva ekologinen informaatio on kerätty Omnidia-tietokannaksi (Lecointe ym. 1993; Internet: johon on yhdistetty myös erilaiset veden laatua kuvaavat indeksit (taulukko 3). Indeksien lisäksi Omnidia-tietokannan analyysissä saadaan havaintopaikkojen vertailuja varten mm. tiedot diversiteetistä, laskennallisia veden ph-arvoja sekä erilaisia ekologisia yhteisörakenteen jakaumia eli spektrejä (taulukko 4). Indekseistä Omnidia-tietokanta laskee kunkin lajin (kuva 3) suhteellisen runsauden ja indikaattoriarvon perusteella useita veden laatua ja erityisesti orgaanisen aineen kuormitusta kuvaavia indeksejä (mm. IPS, GDI, SLA, L&M, DES, SHE, CEE). Lisäksi ohjelma laskee veden ravinteisuutta kuvaavan indeksin TDI, joka osittain heijastaa mm. rehevöitymistapauksissa myös orgaanista kuormitusta. Omnidia-tietokannassa on myös muita lähinnä eri maiden paikallisiin oloihin kehitettyjä indeksejä (esim. LOBO, IDP, WAT). Indeksien skaalat on Omnidia-tietokannan muutettu yhteneväisyyden vuoksi 1 20 asteikolle, jossa 20 kuvaa parasta veden laatua. Näytepaikan indeksitulokset löytyvät myös alkuperäisille skaaloille. Tietokantaa päivitetään ja uusia luokituksia lisätään jatkuvasti. Siten näytteen mikroskooppisen analysoinnin jälkeen veden laatua koskeva hyvin monipuolinen informaatio saadaan muutamassa minuutissa (orgaanista kuormitusta koskevat laatuindeksit, ravinteisuutta koskevat indeksit, veden laskennalliset ph-arvot, lajien alkuperää ja habitaattia koskevat jakaumat, typpimetaboliaa koskevat jakaumat ym.). Toisaalta jatkuvan Omnidia-tietokannan päivityksen takia on tärkeää, että vertailtavat tulokset esim. eri vuosien väliltä ovat yhteismitallisia keskenään, joten vanhojenkin, vertailussa käytettävien tulosten päivitystä uudemmilla Omnidia-tietokannan versioilla tulee jatkossa tehdä. Omnidia-tietokannan www-sivuilta (http://clci.club.fr/) löytyy viimeisin päivitys uusimpaan Omnidia-tietokannan versioon. 4.2 Saprobialuokittelu ja piileväindeksit Vesistöjen saprobialuokittelu perustuu orgaanisen aineen ja ravinnekuormituksen yhteisvaikutusten arviointiin. Menetelmän kehittivät Kolkwitz ja Marsson (1908) kuvaamaan Keski-Euroopan virtavesien orgaaniselta kuormitukseltaan (saprobiatasoiltaan) erilaisten jokijaksojen tyypillisiä eliöyhteisöjä. Myöhemmin saprobiasysteemi perustui pääasiassa mikroskooppisten plankton- tai perifytonyhteisöjen indikaattorilajien seurantaan (Fjerdingstad 1950). Saprobiasysteemiä kehitti edelleen muun muassa Sládeček (1973), ja hän myös sovelsi sen koskemaan myös piileviä (1986). Menetelmässä määritetään ns. saprobia-arvo, joka kuvaa veden orgaanista likaantumisastetta. Suomen oloihin saprobiajärjestelmän on sovelta- Ympäristöopas
22 Taulukko 3. OMNIDIA 4.2 -tietokannan indeksien lyhenteet, nimet ja kehittäjät. Lyhenteet Nimi Kehittäjät CEE, CEC Diatom index, Indice CEE Descy, Coste ja Maiffi-Rassat 1989, Descy ja Coste 1990, 1991 DES, DESCY Descyn indeksi Descy 1979 DI-CH Hürlimannin indeksi, Sveitsi Hürlimann 2002 Omnidia 4.2 -version mukaan EPI-D Eutrophication/Pollution Index Dell Uomo 1996 IBD, BDI Indice Biologique Diatomées Lenoir ja Coste 1996 IDAP, ADPI Indice diatomique Artois-Picardie Prygiel, Lévêque ja Iserentant 1996 IDG, GDI, GENRE Indice Diatomique Générique Bourrelly 1981, Rumeau ja Coste 1988, Coste ja Ayphassorho 1991 IDP, PDI Pampean Diatom Index Gómez ja Licursi 2001 IPS, SPI Indice de Polluo-Sensibilité Spécifique Coste: Cemagref 1982 L&M, ILM Leclercq & Maquet n indeksi Leclercq ja Maquet 1987, Leclercq 1995 LOBO Lobon indeksi, Brasilia Lobo ym Omnidia 4.2 -version mukaan SHE Steinberg & Schiefelen indeksi (eli Schiefele & Schreinerin indeksi) Steinberg ja Schiefele 1988, Schiefele ja Schreiner 1991 SID, ROTT sap. Indice saprobique Rott, Hofmann, Pall, Pfister ja Pipp 1997 SLAD, SLA Sládečekin saprobiaindeksi Sládeček 1986 TDI Trophic Diatom Index Kelly ja Whitton 1995, Kelly 1998a (% PTV, % PT) (Percent Pollution Tolerant valves) TID, ROTT troph. Indice trophique Rott, Pipp, Pfister, van Dam, Ortler, Binder ja Pall 1999 WAT, DAIpo Diatom Assemblage Index of Organic Water Pollution, Watanaben indeksi Watanabe, Asai ja Houki 1986, 1990 Taulukko 4. Omnidia-tietokannan laskemat ekologiset jakaumat ja veden laskennalliset ph-arvot sekä niiden kehittäjät. Ekologiset jakaumat Kehittäjä Habitaatti/elomuotojakaumat Denys 1991 Suhtautuminen veden virtaukseen Denys 1991 Trofialuokkajakaumat Hofmann 1994 Saprobialuokkajakaumat Hofmann 1994 Jakauma erilaisiin likaantumisen sietoluokkiin Lange-Bertalot 1979 Jakaumat eri luokkiin seuraavien ekologisten vaatimusten mukaan: Van Dam, Mertens ja Sinkeldam 1994 ph veden suolaisuus typpimetatabolian tyyppi vaatimukset hapen suhteen saprobia trofia-aste kosteus (osa lajeista maaperässä eläviä) Veden laskennalliset ph-arvot Elorannan ph (järvisedimenttinäytteiden ja eläville litoraalin piileville) Eloranta 1990 Renberg ja Hellbergin ph Renberg ja Hellberg 1982 Håkanssonin ph-luokat Håkansson Ympäristöopas 2007
Perifyton/piilevät. Satu Maaria Karjalainen, SYKE/Vesikeskus/Sisävesiyksikkö KasPer-koulutus 14.-15.5.2013 Tvärminne. Karjalainen
Karjalainen Perifyton/piilevät Satu Maaria Karjalainen, SYKE/Vesikeskus/Sisävesiyksikkö KasPer-koulutus 14.-15.5.2013 Tvärminne Karjalainen Niemelä Niemelä Niemelä Karjalainen S.M.Karjalainen Sisältö Nimistö
Pohjoisten virtavesien erityispiirteiden vaikutus epiliittisiin piileväyhteisöihin
Pohjois-Pohjanmaan ympäristökeskuksen raportteja 4 2007 Pohjoisten virtavesien erityispiirteiden vaikutus epiliittisiin piileväyhteisöihin Merkitykset vedenlaadun seurantaan Pirjo Niemelä Pohjois-Pohjanmaan
Ulkoinen ravinnekuormitus peräisin useasta lähteestä
Saaristomeren kujanjuoksu Saaristomeren tilaa on viime vuosina luonnehtinut kaikkialla etenevä rehevöityminen, jonka taustalla ovat tutut syylliset: maatalous, yhdyskunnat, teollisuus, kaukokulkeutumat,